2020. gada 16. jūnijā Noteikumi Nr. 395

Rīgā (prot. Nr. 41 27. §)

**Grozījumi Ministru kabineta 2020. gada 14. aprīļa noteikumos Nr. 219 "Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi"**

Izdoti saskaņā ar Lauksaimniecības un lauku

attīstības likuma 5. panta ceturto un septīto daļu

Izdarīt Ministru kabineta 2020. gada 14. aprīļa noteikumos Nr. 219 "Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi" (Latvijas Vēstnesis, 2020, 75C. nr.) šādus grozījumus:

1. Aizstāt 17.1. apakšpunktā skaitli un vārdu "20 procentiem" ar skaitli un vārdu "5 procentiem".

2. Svītrot 19. punktu.

3. Svītrot 21. punktā vārdus un skaitli "piecu līdz 10 mēnešu vecumā".

4. Izteikt 38. panta ievaddaļu šādā redakcijā:

"38. Atbalstam krājumu izmaksu pieauguma un apgrozījuma samazinā­juma radīto grūtību mazināšanai var pieteikties pretendents, kas ražo šo noteikumu 37. punktā minētās preces un pēdējā noslēgtajā gadā ir guvis ieņēmumus no šo preču ražošanas vairāk nekā 50 procentu apmērā no kopējiem ieņēmumiem (turpmāk – uzņēmuma darbības pamatnozare), ja ir izpildīti šādi nosacījumi:".

5. Papildināt 38.1. apakšpunktu aiz skaitļa un vārda "1. martā" ar vārdiem "vai līdz iesnieguma iesniegšanas dienai".

6. Papildināt 38.3. apakšpunktu aiz vārdiem "neto apgrozījums" ar vārdiem "uzņēmuma darbības pamatnozarē, tostarp pieteiktajā darbības nozarē".

7. Izteikt 39.2. apakšpunktu šādā redakcijā:

"39.2. 20 % apmērā no starpības, ko aprēķina, no neto apgrozījuma vērtības uzņēmuma darbības pamatnozarē vai pieteiktajā darbības nozarē laikposmā no 2020. gada marta līdz jūnijam vai kādā no šī laikposma mēnešiem atņemot neto apgrozījuma vērtību 2019. gada attiecīgajā laikposmā vai attiecīgajā mēnesī. Ja atbalsta pretendents iesniegumā kā pārskata periodu norāda visu laikposmu no 2020. gada marta līdz jūnijam vai arī divus vai trīs secīgus mēnešus šajā laikposmā, neto apgrozījuma samazinājums uzņēmuma darbības pamatnozarē vai pieteiktajā darbības nozarē tiek noteikts vidēji par pieteikto pārskata periodu, nevis katrā pārskata perioda mēnesī."

8. Aizstāt 40. punktā vārdu "pamatdarbības" ar vārdu "darbības".

9. Izteikt 42.1. apakšpunktu šādā redakcijā:

"42.1. iesniegumu, kurā pamato krājumu palielinājumu vai neto apgrozījuma samazinājumu atbilstoši šo noteikumu 38.3. apakšpunktam, norādot krājumu veidošanās vai apgrozījuma samazinājuma saistību ar Covid-19 izplatīšanās mazināšanai noteiktajiem ierobežojumiem;".

10. Papildināt noteikumus ar 42.3. apakšpunktu šādā redakcijā:

"42.3. operatīvās bilances, peļņas un zaudējumu aprēķinu par 2019. gadu, ja pretendents atbilstoši normatīvajiem aktiem par gada pārskatu un konsolidēto gada pārskatu nav iesniedzis gada pārskatu par 2019. gadu."

11. Izteikt 49.punktu šādā redakcijā:

"49. Ja saņemtais avanss pārsniedz saskaņā ar šīs nodaļas nosacījumiem aprēķināto atbalstu, pretendents dienestam atmaksā starpību 30 dienu laikā pēc lēmuma pieņemšanas par atbalsta piešķiršanu. Ja pretendents neatmaksā starpību norādītajā termiņā, viņš par katru nokavējuma dienu maksā nokavējuma naudu – sešus procentus gadā no neatmaksātās summas. Dienests ir tiesīgs ieturēt šo starpību no atbalsta saņēmēja nākamajiem maksājumiem."

Ministru prezidents A. K. Kariņš

Zemkopības ministrs K. Gerhards